ચોમાસુ શરૂ થતાં જ મીઠી મઝાની શેકેલી કે બાફેલી મકાઈ ખાવાની મોસમ શરૂ થઈ જાય છે. આ મકાઈ લીંબુ - મસાલા સાથે કે બટર સાથે ખૂબ સ્વાદિષ્ટ લાગે છે. મકાઈમાં શરીર માટે ઉપયોગી એવા અનેક પોષક તત્વો રહેલાં છે. તે વિટામિન A, વિટામિન B અને વિટામિન C નો સારો સ્ત્રોત છે. તેમાં એન્ટી ઓક્સિડન્ટ બીટા કેરોટિન અને લ્યૂટીન રહેલું છે, જે આંખ અને વાળની તંદુરસ્તી માટે ખૂબ અગત્યનું છે. વળી મકાઈમાં પોટેશિયમ અને મેગ્નેશિયમ જેવાં ખનિજો પણ વિપુલ માત્રામાં રહેલાં છે.